| **Alkalom** | **Didaktikai és nevelési cél** | | **Alkalom tartalma, hívószavak** | **Segédeszközök, Módszerek** | **Aranymondás** |
| --- | --- | --- | --- | --- | --- |
| 1. | 1. Jézussal akarunk találkozni, őt akarjuk felismerni; 2. Egy közösség vagyunk, egy irányba tartunk, számíthatunk egymásra; 3. Közösségépítés;   ***Szülői találkozó 1*:** *előkészítjük az év témáját, célt és távlatot adunk nekik;* | | 1. „Effeta! Nyílj meg!”– A süketnéma meggyógyítása; 2. Hogyan tudom megnyitni a szívemet; 3. Feladatunk: Jézust megismerni; 4. Közösségi játékok | 1. Visszatekintés, közös hálaadó imádság, szentírási részlet felolvasása (Mk7,34); 2. Szülői beszélgetés az előttünk álló évről és a szülői példaadás fontosságáról; 3. Közben a gyerekekkel a történet feldolgozása; 4. Papír szív készítés, rajta ajtó és „Jöjj be hozzám, Jézus!” felirat; 5. Közös hittanos kvízjáték a szülőkkel majd agapé; | „Mennyi csodát tettél, Uram, és Istenem, a rólunk való gondban hozzád senki nem mérhető! Ha elmondani vagy hirdetni próbálnám, felsorolni sem győzném.”  /Zsolt 40,6/ |
| 2. | 1. Fedezzük fel a barátság értékeit és ismerjük meg annak ápolását; 2. Jézussal való barátság fontossága; 3. Ima által ápoljam a Jézussal való barátságot; 4. Az együtt töltött idő fontossága; | | 1. Hogyan tudjuk Jézust megismerni 1.? 2. Ima: beszélgetés Istennel, Jézussal való barátságunk alapja; 3. Akik beszélgettek az Úrral: ószövetségi példák  (pl. Ábrahám, Mózes); 4. Az imádságról eddig tanultak felelevenítése és rendszerezése (testtartások, imamódok, imák); 5. Mire tanít a Miatyánk; 6. Szent Rita imádságos példája; | 1. Beszélgetés a barátságról, párhuzamba hozni Jézussal való barátsággal; 2. Plakát-készítés: Imáról; 3. „Mit üzensz?” játék: Megértik-e, amit súgtál? – „Hogyan lehet Isten szavát megérteni?” beszélgetés; 4. Imádkozó kéz készítése papírból, beleillesztve egy saját imát; | „Aki az Urat féli, abból jó barát lesz, mert amilyen ő maga, olyan a barátja is.”  /Sir 6,17/ |
| 3. | 1. A szentírásban Isten szól hozzám, megismerhetem Őt; 2. Isten szava átalakíthat engem is, ha figyelek rá; 3. A Szentírás nekem is szól; | | 1. Hogyan tudjuk Jézust megismerni 2.? 2. Szentírásról tanultak rendszerezése, ismétlése; 3. Szentírás: Isten szava az emberhez; 4. Isten szava: Teremtő szó – Teremtés története; Átalakító szó: pl. Jónás küldése; Örök szó: pl. Szt. Ágoston; | 1. Activity játék szavak nélkül; 2. Beszélgetés a szó erejéről, Isten szavának erejéről; 3. Nyitott „Szentírás” készítése papírból, melybe beleírhatjuk, ragaszthatjuk a legfontosabb tudnivalókat az Ó- és Újszövetségről; 4. Igekártya választása, melyen szentírási szakasz található; 5. Ének: Iváncsits Tamás: Kis barátom; | „Minden Írás, amit az Isten sugalmazott, jól használható a tanításra, az érvelésre, a feddésre, s az igaz életre való nevelésre, hogy az Isten embere tökéletes legyen és minden jóra kész legyen.”  /2 Tim 3,16-17/ |
| 4. | 1. Isten él bennem a kegyelem által; 2. Jézus a szentségekben megerősít és megajándékoz; | | 1. Hogyan tudjuk Jézust megismerni 3? 2. Ismeretek a hét szentségről; 3. A szentségek megerősítenek életem állomásain; 4. Látható jel, láthatatlan kegyelem; 5. Isten ajándéka a megszentelő kegyelem: az Ő élete bennem a szentségek által; | 1. Jelek – jelentések a mindennapokban; 2. Színező, vagy jelképek rajzolása, készítése; 3. Életút-rajzolás – hol és hogyan erősít meg egy-egy szentség? | „Amint tehát egynek vétke minden emberre kárhozatot hozott, ugyanúgy egynek üdvösséget szerző tette minden emberre kiárasztotta az életet adó megigazulást.” /Róm 5,18/ |
| 5. | 1. Jézusban bízom, Őt követem; ezért 2. szeretetből cselekszem; | | 1. Van-e bennem bizalom? Kiben bízok? 2. **Jézus követése** Jn1,35-41 (Vajon miért követték Jézust? Én követtem volna?  És most követem-e? Hogyan?); 3. Mit jelent Jézust követni, a szeretet útján járni; | 1. Bizalomjáték - Mikor merjük rábízni magunkat valakire; 2. Riport-írás, előadás: János és András miért mennek Jézus után; 3. Lábnyomok kivágása, majd beleírni, hogyan követem Jézust; 4. Szituációs játék: Problémahelyzetek megoldása szeretettel; | „Gyere és kövess!”  /Jn 1,43./ |
| 6. | 1. Felismerni, hogy Jézus születése kérdés elé állít: hiszel-e bennem? 2. Karácsony titkának felfedezése; 3. Felismerni, hogy a hit nem csak szó, hanem konkrét cselekedet; 4. Jelenjen meg a hitből fakadó cselekedet az életünkben; | | 1. Hinni; 2. Karácsony: A Messiás megszületik; 3. Példaképek: Mária és József, Pásztorok, Bölcsek; 4. Mit jelent nekem Jézus születése; 5. Hiszem-e, hogy az én szívemben is „megszületik”? Hogy jelenik meg Jézus az én karácsonyomban? 6. A hitvallás; | 1. Miben hiszek? – gyűjtés; 2. Messiási jövendölések papírtekercsen – Beszélgetés: mit jelenthetett ez a zsidó népnek; 3. Tablókészítés: milyen cselekedetekben jelenik meg a hit Mária, József, Pásztorok, Bölcsek életében; 4. Spatulából betlehemi csillagkészítés; | „Mert úgy szerette Isten a világot, hogy egyszülött Fiát adta oda, hogy aki hisz benne, az el ne vesszen, hanem örökké éljen.” /Jn 3,16/ |
|  | **Kiválasztás rítusa** | | **Miatyánk és Hitvallás átadása a szentmisén;** | 1. Kapcsolódási pontok: pl. Szt. István diakónus ünnepén – hitvallás; 2. Vízkeresztkor – új életünk forrása;   Urunk megkeresztelkedésekor – Őt követjük; | „Szüntelenül hálát adunk Istennek, hogy amikor az Isten szavát hallottátok tőlünk, nem úgy fogtátok fel, mint emberi tanítást, hanem mint az Isten szavát, ahogy valóban az is. Bennetek is hatékonynak bizonyul, akik hittetek.” |
| 7. | 1. Helyesen látni magamat, ne csak a rosszat lássam, hanem fedezzem fel Istentől kapott adottságaimat is; 2. Isten szeretetre képes szívet adott nekem; 3. Isten elé vinni örömeinket, bánatunkat; 4. Isten országát építjük adottságainkkal: a szeretet visszük a világba; | | 1. Jézus gondoskodik – Csodálatos kenyérszaporítás; 2. Mit tett Jézus? Imádkozott. 3. Te szoktad-e Isten elé vinni a dolgaidat: örömödet, bánatodat? 4. Az Atya válasza a csoda: Isten gondviselő szeretete csodákat tesz; 5. Isten a te kis adottságaiddal is nagyot tud tenni; 6. Feladatunk: szeretni másokat; | 1. Hiszem, vagy nem hiszem? - játék: legeket mondani, s közéjük néhány hamis dolgot, a tanulók pedig eldöntik, hogy hiszik, vagy nem; 2. A történet elmondása a szereplők megszólalásával: Vajon mit gondolt magában Szent András és a fiú? 3. Mindenki kivág 5 kenyeret és 2 halat és ráírja, hogy milyen adottságai vannak (ezeket imában Istennek ajánljuk); 4. Hogyan tudok szeretni, ha…? (Szituációk megbeszélése, eljátszása); | „Boldog a nép, melynek az Úr az istene, a nép, amelyet örökségül választott.”  (Zsolt 33,12)  121. Zsoltár |
| 8. | 1. Jézus számára értékes vagyok, bűneim ellenére is szeret engem; 2. Még a saját életét sem sajnálta a mi üdvösségünkért; 3. Jézus minden bűnbánónak szeretettel megbocsát, nem kell félnem; | | 1. Jézus a jó pásztor: Példabeszéd elmondása, értelmezése (Jézus a jó pásztor, mi pedig az ő báránykája; Jézus olyan pásztor, aki az elkóborolt egyért is utánamegy, mert „nagyobb az öröm az égben egy megtérő bűnösön, mint 99 igazon”); 2. Jézus senkit nem küld el – Bűnbánó Magdolna példája (Jézus rátekintett a megvetett asszonyra – Jézus tekintete szeretetet sugároz, ránk is szeretettel néz); 3. A szentgyónásban a szerető Jézussal találkozunk; | 1. Beszélgetés: mi egy pásztor feladata, hogyan él? 2. Mi lehet a foglalkozása?- mutogatós játékot játszva eljutni a pásztorhoz; 3. Szemléltető képek: pásztorról, példabeszédről, Jézusról – mint jó pásztorról, Megváltó Jézusról (ld. Az első gyónásra és szentáldozásra felkészítő munkafüzet II. 41-43.oldal); 4. Szemléltető képek: Jézus kép, Mária Magdolna (ld. Az első gyónásra és szentáldozásra felkészítő munkafüzet II. 44.oldal); 5. lelki tükör: Imádságos lelkülettel végig beszéljük a gyermek lelki tükröt, a gyerekek saját bűneiket felírhatják a papírjukra, melyet a gyónásra magukkal visznek; 6. Imakártya: 23. zsoltár; | „Drága vagy a szememben,  mert becses vagy nekem és szeretlek”  /Iz 43, 4./ |
| 9. | 1. Nézzünk „más szemével” is, hogy megértsünk másokat; 2. Jézus a mi szívünk megtérésére is szomjazik; 3. Bűneink másokat is megsebeznek, próbáljuk jóvátenni azokat; 4. A megtérés lépéseinek felismerése; 5. Hogyan léphetünk mi is a megtérés útjára: Fontos a jó elhatározás; 6. A gyónásban az Atya felemeli lehorgasztott fejünket: nem megalázni, megbüntetni, hanem magához ölelni akar; | | 1. Zakeus története, a szív megtérése; Tékozló fiú története; 2. Hogyan gyónunk; 3. Mi játszódik le bennünk a gyónás során; 4. A jó szentgyónás 5 pontja; 5. Fogalmak tisztázása: lelkiismeretvizsgálat, lelki tükör, tökéletes bánat, jóra törekvés, bűnvallás, elégtétel 6. Minden megtérés új kezdet: Bűneink súlyát addig cipeljük, míg a szentgyónásban le nem tesszük. Zakeus jóvátette vétkeit. Nekem kitől kell bocsánatot kérnem bűneim miatt? (bocsánatkérés, ima, cselekedet); | 1. Megbeszélni, hogy milyen lelki fejlődésen ment át Zakeus, (bűnös szív, megtérő szív, tiszta szív), ehhez szívek színezése; 2. A történet bábozása úgy, hogy a fontos részeknél megállunk, és a szereplők megszólalhatnak a gyerekek által, hogy éppen mit gondolnak, mit éreznek; 3. 3 szív szemléltetéshez: 1. fekete, 2. félig fekete – félig piros, 3. piros; 4. Tékozló fiú története; mit éreztek az egyes szereplők 5. A jó szentgyónás 5 pontjáról szemléltető rajz, vagy kép (ld. az első gyónásra és szentáldozásra felkészítő munkafüzet II. 46.oldal); 6. Gyónás szövege: Magyarázat, elpróbálás; 7. Hogyan teszed jóvá, ha valami rosszat tettél? (szituációk eljátszása); 8. Imához: kövek, gyertya, bánatima; 9. Imádkozzunk azokért, akiket megbántottunk; | „Hiszen az Úr nem bűnös életre hívott bennünket, hanem szentségre.”  /1Tessz 4,7/  „Atyám, vétkeztem az ég ellen és teellened, és nem vagyok méltó arra, hogy fiadnak nevezzenek.”  /Lk 15,21/  „Vigadnod és örülnöd kellene, hogy ez a te testvéred meghalt és feltámadott, elveszett és megtaláltatott.”  /Lk 15,32/ |
| 10-11. | 1. Jézus minden bűnbánónak szeretettel megbocsát 2. Nem kell félnem!   ***Szülői találkozó 2****.: A Bűnbánat, bűnbocsánat, kiengesztelődés, megbocsátás kérdése a nevelésben. Szülői példa szerepe.* | | 1. Jézus senkit nem küld el - Bűnbánó Magdolna   Jézus rátekintett a megvetett asszonyra – Jézus tekintete szeretetet sugároz, ránk is szeretettel néz   1. A szentgyónásban a szerető Jézussal találkozunk 2. Imádságos lelkülettel végig beszéljük a gyermek lelkitükröt, a gyerekek saját bűneiket felírhatják a papírjukra, melyet a gyónásra magukkal visznek.   **Böjti időben ünnepi első Szentgyónás a templomban.** | 1. A történet elbeszélése rajzos módszerrel   Szemléltető képek: Jézus kép, Mária Magdolna  /ld-Az első gyónásra és szentáldozásra felkészítő munkafüzet II. 44.o./  lelkitükör, papírok, íróeszköz  2.Végül közös ima, beszélgetés, agapé | „Én sem ítéllek el téged, menj el, és mostantól fogva többé ne vétkezz!”  /Jn 8,11/ |
| 12. | | 1. Osztozni tanulunk: szentgyónással kapcsolatos élmények, érzések 2. Milyen ajándékot kaptam Jézustól?   Fontos a kimondott, kimutatott hála  köszönjem meg Istennek a jót! | 1. Legszebb szó: Köszönöm – A tíz leprás 2. Élmények, érzések megosztása a szentgyónással kapcsolatban 3. Keressük, mi a közös a beszámolókban, azt kiemeljük. 4. A 10 leprás története 5. Ajándékot kaptatok, mi is ez? 6. Imádságban köszönetmondás, szívek felragasztása a közös tablóra és elhelyezése a gyertya köré 7. Ének: Köszönöm, Jézus… | 1. Szemléltetés a 10 leprás történetéhez   /ld-Az első gyónásra és szentáldozásra felkészítő munkafüzet II. 61.o./   1. Hálavirág készítés:   különböző színű papírszívek, karton, melyen a virág szára és közepe látható Jézus felirattal, íróeszköz, ragasztó, gyertya | „(Alleluja!) Áldjátok az Urat, mert jó: irgalma örökké tart.”  /Zsolt 136,1/ |
| 13. | 1. Jézus nekem is felkínálja önmagát ajándékul; 2. Az Oltáriszentségben szeretetének jelét adja nekünk; 3. Hogyan lehetek én kenyérré mások számára? 4. A szentmisében találkozhatok a Szentírás szavai által Istennel, az Eucharisztiában Jézussal és a hívő közösséggel; 5. Fontos a hálás lelkület | | 1. Nagycsütörtök: Jézus ajándéka az Oltáriszentség; 2. Utolsó esténken a szeretteinkkel szeretnénk együtt lenni és olyan dolgot hagynánk rájuk, ami ránk emlékezteti; 3. Jézus szerettei az apostolok, ajándéka: az Oltáriszentség; 4. Az utolsó vacsora az első szentmise; 5. Jézus nélkülözhetetlen szeretne lenni számunkra, mint a kenyér, és ünnepi, mint a bor; 6. Jézus jótettekre buzdít minket; 7. A szentmise 8. A szentmise fő részeinek kialakulása 9. Igeliturgia - Eucharisztia | 1. Ha ez lenne az utolsó estéd, kivel és hogyan töltenéd? Mit hagynál emlékül a számukra? – beszélgetés; 2. Miért a kenyér és a bor? 3. Kenyér és kehely alakú tabló: hogyan készül, mikor fogyasztjuk a bort és kenyeret? Hol tanultunk már kenyérről, borról? Történetek címét, előképeket is a kartonra írjuk, rajzoljuk; 4. Pászka kenyér kóstolása (esetleg készítése); 5. Konkrét jócselekedetek gyűjtése, megvalósítása a hét során; 6. Találkozásról szóló szituációs játékok 7. „Lapozó” készítése a szentmise részeiről 8. Ambo, oltár, miséző pap 9. Hálaadás megfogalmazása. Miért vagyok hálás? | „Ezt tegyétek az én emlékezetemre!”  /Lk 22, 19/ |
|  |  | |  |  |  |
| 14. | 1. Meghívott vagyok az ünnepi lakomára; 2. Úgy kell élnem, döntenem, hogy méltó legyek erre; 3. A szentáldozásban Isten Fia jön hozzám, ezért fontos méltón fogadnom Őt 4. A szentáldozás összeköt minket Jézussal és egymással is 5. Akkor hozok gyümölcsöt, ha szeretetben élek | | 1. Az ünnepi lakoma; 2. Döntések fontossága (Mi befolyásol a döntéseimben?); 3. Jézus meghívott, mi az én válaszom; 4. Hogyan legyek hűséges a mindennapokban; 5. Másokat is Jézushoz vezetni; 6. Imádságban Jézus segítségét kérjük, hogy jó döntéseket tudjunk hozni; | 1. Leragasztott boríték „Meghívó” felirattal. Beszélgetés: Ki küldhette? Elmennél-e? 2. Az ünnepi lakoma elbeszélése, szereplők megszólaltatása: Mi járhat a fejében? Mi zajlik a szívében? 3. „Mit érzel? Mit teszel?” – játék. Kínos szituációk esetében kell-e két kérdésre válaszolni, aztán közösen megkeresni a jó megoldást (pl. szemtanúja vagy egy lopásnak); 4. Meghívót adni valakinek, aki már rég volt szentmisén; | „Gyertek, már minden készen van”  /Lk 14,17./ |
| 15. | 1. Jézushoz tartozom, megvallom őt az emberek előtt; 2. Életemmel másokat is Jézushoz vonzok; | | 1. Jézust hordozzuk- Tarzíciusz; 2. Mi az a keresztényüldözés? Van-e ma? 3. Az őskeresztények üldözéséről (üldözés, szeretet gyakorlása, katakombák, ministránsok); 4. Mit tennél, ha hited miatt üldöznének? 5. Szent Tarzíciusz története; 6. Hogyan vallom meg, hogy Jézushoz tartozom? Én kihez viszem Jézust? Kit hozok Jézushoz? | 1. Újságcikk, vagy egyéb hír keresztényüldözésről napjainkban; 2. Szemléltető képek katakombáról; 3. Tarzíciusz zseb készítése; | „Azokat, akik megvallanak engem az emberek előtt, én is megvallom majd mennyei Atyám előtt.”  /Mt10, 32./ |
| 16. | 1. Nem szabad elfeledkeznünk a legfontosabbról: Jézus szeret és vár minket, önmagát nyújtja a kenyér és bor színében; 2. A lényegre irányuljon a figyelmünk az előkészületek közben;   ***Bűnbánati liturgia és gyónás a szülőkkel együtt*** | | 1. Felismerni Jézust! 2. Az emmauszi tanítványok felismerik Jézust a kenyértörésben, én is találkozom Vele a szentáldozáskor; 3. Konkrét készület a szentáldozásra (próba);   Bűnbánati liturgia és gyónás a szülőkkel együtt. | 1. Dramatizálás, rajzos vagy padlóképes módszer a történethez; | „Megnyílt a szemük és felismerték”  /Lk 24,31./ |
| 17. | 1. Jézus ajándékokkal halmozott el, hálát adok érte; 2. Egy út kezdetén állok, példaadó feladatom van; 3. Isten társakat ad mellém az egyházban, nem vagyok egyedül: Isten közösséget is ad 4. Jézus küldetést ad nekünk;   ***Szülői találkozó 3****. : A szentségi élet kezdete.* | | 1. Só és világosság –Hálaadás a szentáldozás kegyelmeiért; | 1. Sóliszt-gyurmából mécsest készíteni vagy üveget ragasztóval bekenni, és sóba forgatni, bele mécsest tenni; 2. Agapé; | „Ti vagytok a föld sója”  /Mt 5,13./ |